
UČEBNÉ OSNOVY  •  SJL  •  6. ROČNÍK  •  LITERATÚRA
	Základná škola v Námestove
Komenského ulica 495/33, 029 01 Námestovo



[image: ]
	UČEBNÉ OSNOVY


Nižšie stredné vzdelávanie
	Vzdelávacia oblasť:
	JAZYK A KOMUNIKÁCIA

	Predmet:
	SLOVENSKÝ JAZYK A LITERATÚRA

	Zložka:
	LITERATÚRA

	Stupeň vzdelávania:
	ISCED 2

	Ročník:
	6. ročník

	Počet hodín:
	66 hodín (2 hod./ týždeň)

	Školský rok:
	2026/2027




V školskom roku 2026/2027 je 6. ročník dobiehajúcim ročníkom a postupuje podľa učebného plánu UP/2015, vypracovaného v súlade s Inovovaným ŠVP 2015 a Dodatkom č. 8. Učebný plán UP/2026 sa na tento ročník v školskom roku 2026/2027 nevzťahuje.
1. CHARAKTERISTIKA PREDMETU
          Obsah učebných osnov a poradie tematických celkov v 6. ročníku sú prakticky rozpracované podľa aktuálneho TVVP k učebnici a pracovnému zošitu Renáty Svitekovej Literatúra v pohode 6. Učebnica a TVVP slúžia ako učebné a organizačné východisko; povinný obsah a požadované výkony vychádzajú z iŠVP 2015, vzdelávacieho štandardu SJL a ŠkVP školy.
Umelecká literatúra je jedným z viacerých spôsobov tematizovania sveta i jedným z viacerých typov ľudskej tvorivosti.
Literatúra umožňuje transformovať literárne dielo do iných spôsobov umeleckého zobrazovania – do filmu, televíznej či rozhlasovej inscenácie, divadelnej hry, muzikálu, videopríbehu... Takto koncipovaná literatúra vedie k poznaniu prepojenosti a dopĺňaniu sa jednotlivých umeleckých druhov, umožňuje porovnávať, vedie k úsiliu spoznať jednotlivé varianty toho istého a stimuluje záujem o kultúru.
Súčasne umožňuje spoznať aj proces vzniku literárneho diela, zoznamovať žiaka s tým, že básne, rozprávky, divadelné hry písali a píšu spisovatelia, že rozprávky dávno vymýšľali ľudia, ktorých nepoznáme a že ich pre nás sprístupnili zberatelia...
Literárna výchova je humanitný predmet, ktorého poslaním je vytvoriť u žiaka pozitívny vzťah k literatúre a ku knihám. Vychádza predovšetkým zo zážitku a vlastnej práce žiaka s textom na hodine.
Kurikulárna záväznosť a hierarchia dokumentov
Záväzným kurikulárnym východiskom je vzdelávací štandard SJL podľa iŠVP 2015 a ŠkVP školy. Učebné osnovy konkretizujú tieto požiadavky pre príslušný ročník; TVVP určuje ich časové a tematické rozvrhnutie počas školského roka.
Pojmy a výkony, ktoré iŠVP zavádza v príslušnom ročníku, sa považujú za nové učivo. Ostatné zaradené javy slúžia podľa potreby na opakovanie, upevňovanie, interpretáciu, aplikáciu v texte alebo školskú konkretizáciu a nerozširujú povinný obsah štátneho štandardu.
2. CIELE PREDMETU
Hlavným cieľom je, aby mal absolvent 6. ročníka ISCED 2: 
- primerane veku rozvinuté kľúčové spôsobilosti,
- zmysluplné základné vedomosti a znalosti,
- vypestovaný základ záujmu o celoživotné vzdelávanie sa,
-jasné a veku primerané povedomie národného a svetového kultúrneho dedičstva, - záujem a potrebu zmysluplnej aktivity a tvorivosti.
Hlavné myšlienky ŠVP a ŠkVP rozpracované pre rámec vyučovania slovenského jazyka a literatúry ako materinského jazyka vyjadrujú potrebu orientovať obsah vyučovania, metódy a formy vyučovania učebné texty a učebné pomôcky na dosiahnutie týchto všeobecných cieľov. 
I. VŠEOBECNÉ CIELE
1. Kognitivizácia a kreativizácia
· Rozvíjať inteligenciu, myslenie žiaka, učiť ho riešiť problém, vytvárať potrebu učiť sa. 
· Prijímať hovorenú alebo písanú informáciu, rozumieť jej a využívať ju. 
· S porozumením čítať veku primeranú literatúru, interpretovať posolstvo textu, vyjadriť svoje pocity z prečítaného. 
· Začať pracovať s odbornými príručkami, slovníkovou literatúrou, pod vedením učiteľa používať na získavanie informácií internet, knižnicu a iné zdroje.
· Rozvíjať poznávacie schopnosti (pozornosť, pamäť, myslenie, predstavivosť, fantáziu).
· Tvoriť veku primerané texty a prejavy s uplatnením jednotlivých fáz písania textu. 
2. Emocionalita 
· Prostredníctvom čítania, sledovania filmov, médií a umenia rozvíjať emocionalitu žiaka
· Textami, motivačnými článkami, motivačným vstupom učiteľa vytvárať priestor a možnosti prejavovať emocionalitu žiaka. 
· Pestovať a trénovať všímavosť, aktívnu pozornosť, vypestovať presvedčenie o hodnote človeka a jeho diele. 
3. Motivácia a autoregulácia
· Rozvíjať schopnosť žiakov učiť sa, byť tvorivý, spoluvytvárať sebavedomie a schopnosť ohodnotiť svoj výkon. 
· Formovať osobnosť žiaka, pomôcť rodine vytvárať hodnotový systém dieťaťa. Viesť žiaka k tolerancii a oceňovaniu mieru a pokoja. 
4. Socializácia
· Cvičiť efektívnu komunikáciu s ľuďmi, naučiť žiaka rozlíšiť neformálnu a formálnu komunikáciu. 
· Zverejňovať práce žiaka podľa možností školy, regiónu. 
· Učivom slovenského jazyka a literatúry pomáhať prekonávať bariéry medzi ľuďmi iných národov a národností.
· Pestovať európsku dimenziu aj výberom textov, aktivít, účasťou na projektoch, atď. 
II: HODNOTOVÉ CIEL E
 1. Formovať vzťah k materinskému jazyku alebo štátnemu jazyku. 
2. Vybudovať úctu k jazykom iných národov a národností, mať najzákladnejšie informácie o národnostiach žijúcich na Slovensku
3. Byť otvorený voči inému názoru, rešpektovať aj opačný názor v intenciách humanizmu a demokracie.
 4. V textoch prichádzať do styku s témami environmentálnej výchovy, výchovy k manželstvu a rodičovstvu, ochrany zdravia, životného štýlu, výchovy budúceho občana a spotrebiteľa, s témami o živote detí v európskych krajinách a vo svete. 
5. Pracovať s textami s problematikou ľudských práv, základných slobôd a zásad zakotvených v Charte Spojených národov. 
Už predchádzajúca koncepcia vyučovania literatúry na základných školách vychádzala predovšetkým zo zážitku, vytvorenia si pozitívneho vzťahu k literatúre. 
Súčasná koncepcia túto tézu ešte posilňuje. Učivo je koncipované tak, aby sa sústavne rozvíjali čitateľské a interpretačné schopnosti žiakov. Učiteľ nepredkladá žiakom hotové poznatky, ale vytvára im podmienky a pripravuje podnety, aby sa vedomostí zmocňovali sami. 
Súčasne sa v procese vzdelávania rozvíjajú aj ďalšie (kognitívne, komunikačné, interpersonálne, intrapersonálne) kompetencie. 
Učebné osnovy ŠkVP literárnej výchovy pre 6. ročník sú pedagogickým dokumentom vypracovaným na základe obsahového vzdelávacieho štandardu ŠVP. 
Učebné osnovy nepredpisujú povinných autorov (literárne diela). Zostáva na učiteľovi, ako bude usmerňovať proces vzdelávania, aký výber autorov a literárnych diel zaradí do vyučovania na realizáciu vzdelávacieho procesu. 
Poznávacie a čitateľské kompetencie 
Technika čítania a verejná prezentácia textu
1) Plynulo čítať súvislý umelecký text, pri hlasnom čítaní správne dýchať, artikulovať a 
dodržiavať spisovnú výslovnosť. 
2) Recitovať prozaické a básnické diela. Rešpektovať rytmickú usporiadanosť básnického textu, 
frázovať básnický aj prozaický text v zhode s vlastným chápaním jeho významu. 
3) Čítať text postavy dramatického diela pri spoločnom dramatizovanom čítaní. Modulovať hlas podľa zmyslu textu. 
Pamäťové, klasifikačné a aplikačné zručnosti
1) Zapamätať si potrebné fakty a definície a vedieť demonštrovať ich znalosť.  
2) Vysvetliť podstatu osvojených javov a vzťahov medzi nimi. 
3) Usporiadať známe javy do tried a systémov. 
 4) Aplikovať literárnovedné vedomosti na literárne texty s analogickou štruktúrou 
(jednoduchý transfer). 
Analytické a interpretačné zručnosti
1) Prerozprávať obsah prečítaného diela. 
2) Odlíšiť epické, lyrické a dramatické texty.  
3) Vytvoriť dejovú osnovu prečítaného diela, vyhľadať kľúčové slová. 
4) Určiť hlavné a vedľajšie postavy diela. 
5) Abstrahovať a sformulovať hlavnú myšlienku prečítaného diela, vrátane lyrickej básne. 
6) Analyzovať umelecký text po štylisticko-lexikálnej a kompozičnej stránke a určiť funkciu   
jednotlivých prvkov pre celkové vyznenie diela, interpretovať význam diela. 
7) Sformulovať vlastné hodnotenie diela a podložiť svoje stanovisko argumentmi. 
 Tvorivé zručnosti 
1) Zdramatizovať básnický alebo prozaický text (rozprávka, bájka, povesť). 
2) Ilustrovať umelecký text. 
3) Napísať kratší prozaický útvar (bájka, rozprávka), básnický text, scenár. 
4) Inscenovať kratší dramatický text. 
Informačné zručnosti
1) Orientovať sa v školskej a verejnej knižnici. 
2) Pracovať s knižným fondom vo forme kartotéky a v elektronickej podobe.  
3) Vedieť získať informácie z integrovaného informačného systému a internetu.  
4) Budovať si vlastnú knižnicu.
KĽÚČOVÉ KOMPETENCIE A PREPOJENIE SO ŠKVP
V súlade so vzdelávacím štandardom SJL a profilom absolventa školy predmet systematicky rozvíja tieto nadpredmetové kompetencie:
• Poznávacie (kognitívne) – používať kognitívne operácie, učiť sa samostatne aj v skupine, kriticky a tvorivo myslieť, formulovať a riešiť problémy.
• Komunikačné – prijímať, tvoriť a spracovať informácie, vyhľadávať a sprostredkovať ich, formulovať názor a argumentovať, primerane vyjadrovať vôľu a city.
• Interpersonálne (sociálne) – akceptovať skupinové hodnoty, tolerovať odlišnosti, spolupracovať s jednotlivcami i skupinami a vžiť sa do pocitov a konania iných.
• Intrapersonálne (osobnostné) – vytvárať a reflektovať vlastnú identitu, budovať hodnotový systém, regulovať svoje konanie a chrániť vlastný život a zdravie.
• Digitálna a informačná gramotnosť – bezpečne a eticky využívať digitálne zdroje, overovať dôveryhodnosť informácií, rešpektovať autorské práva a primerane využívať technológie pri učení, tvorbe a prezentovaní.
• Čitateľská gramotnosť a kritické myslenie – porozumieť rôznym typom textov, prepájať informácie, rozlišovať fakt a názor, vyvodzovať závery a argumentačne ich podložiť.
• Kultúrne a občianske kompetencie – rozvíjať vzťah k slovenskému jazyku, literatúre, národnému a regionálnemu kultúrnemu dedičstvu, rešpektovať demokratické, humanistické a inkluzívne hodnoty.
3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD
Poznámka k realizácii vzdelávacieho štandardu
Časová dotácia sa využíva na splnenie výkonového a obsahového štandardu, primerané opakovanie a upevňovanie, interpretáciu umeleckých textov, rozvoj čitateľskej a kultúrnej gramotnosti, tvorivé činnosti a diferenciáciu podľa potrieb žiakov.
Pri plánovaní konkrétnych hodín vyučujúci rozlišuje nové pojmy daného ročníka od opakovania a aplikačného kontextu; toto rozlíšenie sa premieta do TVVP a do náročnosti hodnotených výstupov.
Tematické celky: 
1. Opakovanie učiva z 5. ročníka – 2 hodiny
2. Umenie – 2 hodiny
3. Malé žánre folklóru – 6 hodín
4. Básne – 6 hodín
5. Piesne – 5 hodín
6. Balady – 11 hodín
7. Bájky – 8 hodín
8. Báje – 10 hodín
9. Dobrodružné príbehy – 13 hodín
10. Opakovanie učiva 6. ročníka – 3 hodiny
Poznámka: Celková časová dotácia predmetu je 66 hodín. Hodinová dotácia tematického celku Bájky je podľa jednotlivých ukážok TVVP 8 hodín.
1. Opakovanie učiva z 5. ročníka – 2 hodiny
Obsahový štandard
Obsah učiva 5. ročníka; pravidlá práce na hodinách; doplnkové čítanie a projekty.
Autor/autorka, básnik/poetka, spisovateľ/spisovateľka; čitateľ – poslucháč – divák; rozhlas – televízia – film; poézia – próza – divadelná hra; kino – divadlo.
Literárna postava (hlavná, vedľajšia); kapitola, odsek, nadpis; verš, strofa, rým, refrén; téma, hlavná myšlienka.
Rozprávka, povesť, legenda; filmová a televízna rozprávka; tvorcovia audiovizuálneho diela.
Zdrobnenina, prirovnanie, personifikácia, epiteton; pieseň, ľudová pieseň; nonsens; encyklopédia.
Výkonový štandard
- vysvetliť základné literárne pojmy a rozlíšiť poéziu, prózu a divadelnú hru,
- určiť hlavné a vedľajšie postavy, kapitolu, odsek, nadpis, verš, strofu, rým a refrén,
- rozpoznať základné znaky rozprávky, povesti a legendy a uviesť rozdiely medzi nimi,
- určiť tému a hlavnú myšlienku a vyhľadať umelecké prostriedky,
- rozlíšiť náučný a umelecký text a orientovať sa v encyklopédii.
2. Umenie – 2 hodiny
Obsahový štandard
Umenie, umelec, zmysel umenia.
Druhy umenia: výtvarné, hudobné, slovesné, divadelné, filmové.
Umenie podľa spôsobu vnímania: vizuálne, audiálne, audiovizuálne.
Výkonový štandard
- vysvetliť podstatu pojmov umenie a umelec,
- rozlíšiť základné druhy umenia a spôsob ich vnímania,
- získavať informácie z knižných a elektronických zdrojov, pracovať v skupine a prezentovať výsledky práce.
3. Malé žánre folklóru – 6 hodín
Obsahový štandard
Príslovie, porekadlo, pranostika, hádanka, anekdota.
Významová analýza krátkych folklórnych textov a vlastná tvorba.
Výkonový štandard
- vysvetliť a rozlíšiť príslovie, porekadlo, pranostiku, hádanku a anekdotu a uviesť príklad,
- vysvetliť význam konkrétneho príslovia, porekadla a pranostiky,
- vysvetliť podstatu humoru v anekdote,
- funkčne využiť malé žánre folklóru vo vlastnom texte a vytvoriť krátky vtipný príbeh.
4. Básne – 6 hodín
Obsahový štandard
Báseň, poézia; verš, strofa, nadpis; téma a hlavná myšlienka.
Rým – striedavý a združený.
Umelecké prostriedky: zdrobnenina, epiteton, prirovnanie, personifikácia.
Výkonový štandard
- plynulo a výrazne čítať umelecký text a vyjadriť čitateľský zážitok,
- analyzovať báseň z hľadiska témy, kompozície a štylizácie a vyjadriť jej hlavnú myšlienku,
- vysvetliť rozdiel medzi striedavým a združeným rýmom a vyhľadať ich v texte,
- určiť umelecké prostriedky a vytvoriť vlastné príklady.
5. Piesne – 5 hodín
Obsahový štandard
Pieseň, populárna pieseň, hit, evergreen; verš, striedavý a združený rým.
Téma, hlavná myšlienka, rým a umelecké prostriedky v piesňovom texte.
Výkonový štandard
- analyzovať text populárnej piesne z hľadiska témy, štylizácie a metriky,
- vyjadriť hlavnú myšlienku piesne, určiť rým a umelecké prostriedky,
- porovnávať piesne podľa námetu, stavby veršov a rýmu,
- aplikovať vedomosti o myšlienkovo-estetickom rozbore na neznámom texte.
6. Balady – 11 hodín
Obsahový štandard
Balada, sociálna balada; ľudová a autorská balada.
Kompozícia literárneho diela; vnútorná kompozícia: úvod, zápletka, vyvrcholenie, obrat, rozuzlenie.
Umelecké prostriedky a rým.
Výkonový štandard
- vysvetliť pojem balada a identifikovať jej znaky v texte,
- vyhľadať a charakterizovať hlavné a vedľajšie postavy a svoje tvrdenia podložiť argumentmi,
- transformovať básnický text na prozaický,
- identifikovať vnútornú kompozíciu literárneho diela,
- analyzovať text z hľadiska témy, kompozície a štylizácie a určiť umelecké prostriedky.
7. Bájky – 8 hodín
Obsahový štandard
Bájka, poučenie, inotaj/alegória.
Čítanie, interpretácia a vlastná tvorba bájky.
Výkonový štandard
- vysvetliť pojem bájka,
- vyvodiť z bájky mravné ponaučenie a vysvetliť inotaj/alegóriu,
- vyjadriť svoj čitateľský zážitok,
- vytvoriť vlastnú bájku, ktorá vyústi do mravného ponaučenia.
8. Báje – 10 hodín
Obsahový štandard
Báj/mýtus, mytológia.
Egyptské, severské, grécke a slovanské báje.
Téma, postavy, kompozícia a štylizácia báje.
Výkonový štandard
- vysvetliť pojmy báj/mýtus a mytológia a identifikovať žánrové znaky báje,
- vyhľadať hlavné a vedľajšie postavy a charakterizovať ich s použitím argumentov,
- analyzovať umelecký text z hľadiska témy, kompozície a štylizácie,
- vytvoriť báj obsahujúcu jednotlivé fázy vnútornej kompozície,
- vyjadriť svoj čitateľský zážitok a uviesť, čo ho vyvolalo.
9. Dobrodružné príbehy – 13 hodín
Obsahový štandard
Dobrodružná literatúra, poviedka.
Kompozícia literárneho diela a vnútorná kompozícia: úvod, zápletka, vyvrcholenie, obrat, rozuzlenie.
Spôsob rozprávania: ja-rozprávanie a on-rozprávanie; humor; dramatické napätie.
Výkonový štandard
- vysvetliť pojem dobrodružná literatúra a poviedka a identifikovať žánrové znaky textu,
- vyhľadať a charakterizovať hlavné a vedľajšie postavy a svoje tvrdenia podložiť argumentmi,
- vyhľadať jazykové prostriedky vytvárajúce dramatické napätie,
- identifikovať vnútornú kompozíciu literárneho diela,
- rozpoznať ja- a on-rozprávanie a transformovať jeden spôsob rozprávania na druhý,
- transformovať prozaický text na dramatický a prezentovať ho dramatizovaným čítaním,
- analyzovať text z hľadiska témy, kompozície, štylizácie a humoru.
10. Opakovanie učiva 6. ročníka – 3 hodiny
Obsahový štandard
Súhrnné opakovanie literárnych pojmov, žánrov a interpretačných postupov preberaných v 6. ročníku.
Výkonový štandard
- systematizovať a aplikovať osvojené literárne pojmy,
- rozlišovať preberané literárne žánre a ich charakteristické znaky,
- pracovať s umeleckým textom, interpretovať ho a primerane argumentovať.
Požadovaný výstup zo 6. ročníka: 
Žiak vie vysvetliť a používať základné literárne pojmy a rozlišovať preberané literárne žánre.
Vie vysvetliť a rozlíšiť príslovie, porekadlo, pranostiku, hádanku a anekdotu; vie uviesť príklady a využiť ich vo vlastnom texte.
Vie analyzovať báseň a pieseň, určiť tému, hlavnú myšlienku, striedavý a združený rým a umelecké prostriedky (zdrobnenina, prirovnanie, epiteton, personifikácia).
Vie vysvetliť pojem balada, identifikovať jej znaky, rozlíšiť ľudovú a autorskú baladu a určiť vnútornú kompozíciu literárneho diela.
Vie vysvetliť pojem bájka, vyvodiť mravné ponaučenie, vysvetliť inotaj/alegóriu a vytvoriť vlastnú bájku.
Vie vysvetliť pojmy báj/mýtus a mytológia, rozpoznať žánrové znaky báje a pracovať s egyptskými, severskými, gréckymi a slovanskými bájami.
Vie vysvetliť pojem dobrodružná literatúra a poviedka, určiť hlavné a vedľajšie postavy, vnútornú kompozíciu a prostriedky vytvárajúce dramatické napätie.
Vie rozlíšiť ja-rozprávanie a on-rozprávanie a transformovať jeden spôsob rozprávania na druhý.
Vie plynulo a výrazne čítať umelecký text, formulovať čitateľský zážitok, analyzovať a interpretovať text a svoje stanovisko podložiť argumentmi.
Vie transformovať prozaický text na dramatický, pracovať s informáciami z rôznych zdrojov a prezentovať výsledky svojej práce.
4. PRIEREZOVÉ TÉMY A MEDZIPREDMETOVÉ VZŤAHY
Prierezové témy a medzipredmetové vzťahy sa začleňujú funkčne podľa obsahu konkrétnej témy, komunikačnej situácie a potrieb žiakov. V súlade so ŠkVP školy sú v osnovách explicitne uplatňované tieto prierezové témy:
• Osobnostný a sociálny rozvoj (OSR) – sebapoznanie, sebaregulácia, spolupráca, kultivovaná komunikácia, rešpekt, riešenie konfliktov a zodpovedné rozhodovanie; primerane veku zahŕňa aj výchovu k manželstvu a rodičovstvu.
• Environmentálna výchova (ENV) – porozumenie vzťahom človeka a prostredia, práca s environmentálnymi textami, argumentácia a tvorba postojov k udržateľnému správaniu.
• Mediálna výchova (MDV) – rozlišovanie faktu, názoru a manipulácie, overovanie dôveryhodnosti zdrojov, kritické čítanie médií, bezpečné a etické správanie v digitálnom priestore.
• Multikultúrna výchova (MUV) – rešpektovanie jazykovej, kultúrnej a názorovej rozmanitosti, tolerancia a kultivovaná komunikácia bez predsudkov.
• Dopravná výchova – výchova k bezpečnosti v cestnej premávke (DOV) – funkčné využitie vecných textov, pokynov, pravidiel a komunikačných situácií s tematikou bezpečnosti.
• Ochrana života a zdravia (OZO) – práca s textami a komunikačnými situáciami podporujúcimi bezpečnosť, zdravý životný štýl, prevenciu rizík a zodpovedné správanie.
• Tvorba projektu a prezentačné zručnosti (TPZ) – vyhľadávanie, triedenie a spracovanie informácií, tímová spolupráca, tvorba výstupu, prezentovanie a reflexia.
• Regionálna výchova a tradičná ľudová kultúra (RLK) – regionálna identita, nárečia, miestna kultúra, tradície, literárne a jazykové prejavy regiónu Orava.
Medzipredmetové vzťahy
• Literatúra / jazyková zložka SJL – prepojenie práce s vecným a umeleckým textom, slovnou zásobou, kompozíciou, interpretáciou a tvorbou vlastných prejavov.
• Dejepis, geografia, občianska náuka – historický a spoločenský kontext textov, regionálne témy, argumentácia, práca s informáciami a kultúrne súvislosti.
• Etická a náboženská výchova – hodnotové témy, vzťahy, rešpekt, empatia, zodpovednosť a kultivovaný dialóg.
• Informatika – digitálna a informačná gramotnosť, vyhľadávanie a overovanie zdrojov, práca s textovým editorom, prezentáciami a zásadami netikety a autorských práv.
• Prírodovedné predmety, výtvarná a hudobná výchova – práca s odborným a obrazovým materiálom, opis, interpretácia, tvorivosť, kultúrne a environmentálne súvislosti.
Školská konkretizácia
V súlade so ŠkVP školy sa pri vhodných témach využíva regionálny kontext Oravy, fond školskej a verejnej knižnice, školské a miestne kultúrne podujatia, overené digitálne zdroje a projektové výstupy žiakov.
Výučba cielene rozvíja bezpečnú a etickú prácu s digitálnym obsahom, overovanie zdrojov a rešpektovanie autorských práv. Pri žiakoch so ŠVVP sa uplatňujú schválené podporné opatrenia; nadaným žiakom sa poskytujú rozširujúce a tvorivé úlohy.
5. METÓDY A FORMY PRÁCE – STRATÉGIE VYUČOVANIA
Stratégie vyučovania vychádzajú z cieľa školy rozvíjať porozumenie, samostatnosť a kľúčové kompetencie žiakov. Uplatňujú sa aktívne a diferencované metódy, ktoré prepájajú jazykové a literárne poznatky s reálnou komunikáciou, prácou s informáciami a tvorbou.
• čítanie s porozumením, interpretácia a analýza vecných i umeleckých textov; práca s explicitnými a implicitnými informáciami, kľúčovými slovami a argumentmi;
• dialogické metódy, riadený a sokratovský rozhovor, diskusia, debata, argumentácia, prezentácia a kultivované ústne vyjadrovanie;
• induktívne vyvodzovanie, problémové a bádateľské úlohy, jazykové a literárne hry, tvorivé úlohy a učenie v súvislostiach;
• individuálna, párová, skupinová a kooperatívna práca, rovesnícke učenie a spoločná reflexia výsledkov;
• projektové a zážitkové vyučovanie s prepájaním prierezových tém a medzipredmetových vzťahov;
• práca s učebnicou, pracovným zošitom, školskou knižnicou, slovníkmi, jazykovými príručkami, autentickými textami a overenými informačnými zdrojmi;
• primerané využívanie digitálnych technológií, zdieľaných dokumentov, interaktívneho obsahu a nástrojov na tvorbu a prezentáciu; dôraz na autorské práva, bezpečnosť a kritické overovanie informácií;
• formatívne hodnotenie, sebahodnotenie, rovesnícka spätná väzba, práca s chybou a stanovovanie ďalších krokov učenia;
• diferenciácia úloh podľa úrovne žiakov, podporné opatrenia pre žiakov so ŠVVP a rozširujúce úlohy pre nadaných žiakov v súlade s odporúčaniami školského podporného tímu a zariadenia poradenstva a prevencie.
6. HODNOTENIE PREDMETU
Hodnotenie sa uskutočňuje priebežne a súhrnne v súlade so ŠkVP školy. Spája sumatívne hodnotenie s formatívnou spätnou väzbou a sleduje vedomosti, zručnosti, pokrok žiaka, schopnosť aplikovať učivo, komunikačné a čitateľské kompetencie aj kvalitu samostatnej a skupinovej práce.
Podklady na hodnotenie
• ústne overovanie vedomostí – ústne odpovede, rozhovor, diskusia, interpretácia textu, argumentácia a prezentácia;
• písomné overovanie vedomostí – krátke a priebežné písomné práce, tematické práce, vstupné, polročné a výstupné testy, pracovné listy a pravopisné cvičenia;
• jazykové a slohové výstupy – diktáty a slohové práce v počte a rozsahu stanovenom ŠkVP a predmetovou komisiou;
• literárne a čitateľské výstupy – čítanie nahlas a s porozumením, umelecký prednes, recitácia, interpretácia a dramatizácia literárnych textov;
• praktické a tvorivé výstupy – projekty, referáty, prezentácie, tvorivé úlohy, samostatná a skupinová práca a zapájanie sa do jazykových, literárnych a recitačných súťaží;
• aktivita, príprava, zodpovednosť, práca s chybou, sebahodnotenie, rovesnícke hodnotenie a formatívna spätná väzba so zameraním na ďalší krok učenia.
Osobitosti hodnotenia literárnej zložky
Pri literatúre sa kladie zvýšený dôraz na porozumenie a interpretáciu umeleckého textu, správne používanie literárnovedných pojmov, formulovanie a argumentačné podloženie čitateľského názoru, výrazné čítanie, umelecký prednes, recitáciu, dramatizáciu a tvorivé transformácie textu.
Súčasťou hodnotenia môže byť čitateľské portfólio, záznam o prečítanom diele, projekt alebo prezentácia. Pravopisná správnosť sa sleduje primerane charakteru úlohy, no diktáty a samostatné jazykové rozbory nie sú hlavným podkladom hodnotenia literárnej zložky.
Zásady hodnotenia
• pri hodnotení sa prihliada na správnosť, samostatnosť, porozumenie, primeranosť vyjadrovania, schopnosť argumentovať, tvorivosť a individuálny pokrok žiaka;
• hodnotenie čítania zahŕňa správnosť, plynulosť, intonáciu, tempo, porozumenie textu a zodpovedný prístup k čítaniu;
• didaktické testy a písomné práce sa klasifikujú podľa percentuálnej úspešnosti a kritérií schválených školou a predmetovou komisiou;
• diktáty a slohové práce sa hodnotia podľa jednotných kritérií školy platných pre 2. stupeň;
• pri žiakoch so ŠVVP sa rešpektujú schválené podporné opatrenia, odporúčania zariadenia poradenstva a prevencie a individuálny vzdelávací program, ak je vypracovaný.
Transparentnosť hodnotenia
Kritériá hodnotenia sú žiakom oznámené vopred a primerane veku. Pri komplexnejších úlohách sa používajú jasné kritériá alebo hodnotiace rubriky; spätná väzba pomenúva zvládnuté prvky aj konkrétny ďalší krok učenia.
Súhrnné hodnotenie
Súhrnné hodnotenie predmetu slovenský jazyk a literatúra vychádza z výsledkov jazykovej aj literárnej zložky a z celkového napredovania žiaka. Pri klasifikácii sa uplatňuje primeraná váha jednotlivých foriem overovania a prihliada sa na dlhodobejší výkon, nie iba na jednorazový výsledok.
7. UČEBNÉ ZDROJE
Používané učebnice a pracovné zošity:
SVITEKOVÁ, Renáta. Literatúra v pohode 6: Učebnica. Košice: Taktik, 2022. 102 s. ISBN 978-80-8180-290-4.
SVITEKOVÁ, Renáta. Literatúra v pohode 6: Pracovný zošit. Košice: Taktik, 2022. 108 s. ISBN 978-80-8180-291-1.
Ďalšie učebné zdroje a pomôcky:
• pracovné listy, čitateľské a interpretačné úlohy a doplnkové materiály vytvorené vyučujúcim slovenského jazyka a literatúry podľa aktuálnych potrieb žiakov a tematického celku;
• knihy krásnej literatúry z fondu školskej, verejnej alebo domácej knižnice a primerané ukážky ďalších literárnych diel;
• literárne slovníky, encyklopédie, odborné a populárno-náučné publikácie a ďalšie vhodné referenčné príručky;
• elektronické knižnice, databázy a overené digitálne zdroje o literatúre, autoroch a kultúrnom kontexte;
• metodické a digitálne materiály k učebnici Literatúra v pohode a ďalšie overené vzdelávacie materiály;
• časopisy, noviny, fotografie, ilustrácie, mapy, obrazový materiál, audio- a videoukážky, filmové alebo divadelné spracovania literárnych diel podľa potreby;
• interaktívna tabuľa, PC/notebook, dataprojektor a ďalšie názorné didaktické pomôcky.
Základné kurikulárne východiská
• Inovovaný vzdelávací štandard Slovenský jazyk a literatúra – nižšie stredné vzdelávanie (iŠVP 2015).
• Školský vzdelávací program ZŠ Námestovo, Komenského 495/33 na školský rok 2026/2027.
• Aktuálny tematický výchovno-vzdelávací plán a schválené učebné zdroje pre príslušný ročník.

